stanford-oval/wikipedia huggingface dataset:
Fragkískos Alvértis
Pelaajaura > Panathinaikos > Vuodet 1990–2000

Alvértiksen tultua Panathinaikosiin alettiin miettiä, mihin pelipaikalle hänet kannattaisi laittaa pelaamaan. Häntä pidettiin liian suurena heittäväksi takamieheksi, mutta myös liian pehmeänä sentteriksi. Sen sijaan, että Alvértiksesta olisi tehty yhden pelipaikan pelaajaa, pyrittiin hänestä tekemään monipuolinen pelaajaa, joka pystyisi tarvittaessa pelaamaan usealla pelipaikalla. Ensimmäinen kausi seurassa meni totutellessa uuteen ympäristöön, mutta jo toisella kaudella Alvértis näytti kehittyneen. Tällöin hän teki 6,9 pistettä ottelua kohden ja heitti kolmen pisteen heitot 35,7 prosentin tarkkuudella.
Kausi 1994–1995 oli Alvértikselta tilastollisesti yksi parhaimmista. Kreikan liigassa hän teki keskimäärin 14,1 pistettä ja heitti kolmen pisteen heitot 51,3 prosentin tarkkuudella. Vasta kaudella 1995–1996 alkoi tosin Panathinaikosin suurempi menestys. Joukkueeseen hankittiin NBA:sta Dominique Wilkins, jonka lisäksi joukkueessa pelasi jo ennestään Panagiotis Giannakis. Heidän ja Alvértiksen johtamana joukkue voitti muun muassa Intercontinental Cupin. Panathinaikos voitti myös ensimmäisen Euroliigan mestaruuden vuonna 1996. Ratkaisevassa loppuottelussa FC Barcelonaa vastaan Alvértis oli joukkueen paras pistemies ja teki seitsemäntoista pistettä.
Kaudella 1997–1998 Alvértis johdatti joukkueensa ensimmäiseen Kreikan mestaruuteen neljääntoista vuoteen. Kauden aikana joukkue hävisi ainoastaan viisi ottelua. Loppuottelusarjassa Panathinaikos voitti PAOK Thessalonikin tiukasti otteluvoitoin 3–2. Euroopan kärkeen Panathinaikos palasi vuonna 2000, jolloin Euroliigan finaali pidettiin Thessalonikissa. Loppuottelussa Panathinaikos voitti Maccabi Tel Avivin luvuin 73–67. Alvértis teki loppuottelussa neljä pistettä, mutta pelasi joukkueensa suurimman minuuttimäärän. Seuraavalla kaudella Alvértis nosti pistekeskiarvoaan ja teki Kreikan liigassa kolmetoista pistettä ottelua kohden. Joukkue pääsi vastaperustetun Suproleaguen loppuotteluun, jossa vastassa oli Maccabi Tel Aviv. Alvértis teki loppuottelussa viisi pistettä ja ottelu päättyi Panathinaikosin 81–67-tappioon.
Pelaajaura > Panathinaikos > Vuodet 2001–2009

Kaudella 2001–2002 Alvértis johdatti joukkueen uudestaan Euroliigan finaaliin. Välierissä Alvértiksen ja Dejan Bodirogan johtama Panathinaikos kohtasi viime vuoden tapaan Maccabin, jossa pelasi myöhemmin NBA:ssa uraansa tehnyt Anthony Parker. Ensimmäinen final four-ottelu päättyi Panathinaikosin kahdentoista pisteen voittoon ja Alvértis teki ottelussa yksitoista pistettä. Loppuottelussa Panathinaikos voitti Kinder Bolognan, jonka riveissä pelasi muun muassa Manu Ginóbili. Alvértis teki ottelussa viime pelin tapaan yksitoista pistettä. Seuraavalla kaudella Panathinaikos ei menestynyt eurokentillä, mutta se palasi Kreikassa mestaruuskantaan. Loppuottelusarjassa joukkue kaatoi AEK Ateenan voitoin 3–1. Mestaruudesta alkoi seitsemän vuoden mittainen voittoputki, jonka aikana Panathinaikos voitti Alvértiksen johtamana jokaisen Kreikan liigan mestaruuden.
Kesällä 2004 Alvértis leikkautti polvensa, jonka jälkeen hän palasi kentälle vasta saman vuoden joulukuussa. Kauden 2004–2005 päätteeksi hän juhli Kreikan mestaruutta. Myös vuosina 2006 ja 2007 Alvértis voitti Kreikan mestaruuden. Kesällä 2007 Alvértis teki Panathinaikosin kanssa jatkosopimuksen. Kaudella 2007–2008 Alvértis teki Euroliigassa enää 3,0 pistettä ottelua kohden, mutta johdatti joukkueensa jälleen maan mestariksi. Kaudella 2008–2009 Alvértis pelasi Kreikan liigassa ainoastaan ensimmäisen ottelun, jonka jälkeen hän jäähdytteli loppukauden. Kauden Alvértis päätti uransa toiseen tripla-mestaruuteen. Uran loputtua hän oli voittanut seuralle kaiken kaikkiaan 25 eri mestaruutta.
Viimeisen kerran Alvértis esiintyi Panathinaikosissa lokakuussa 2009, jolloin järjestettiin TsSKA Moskovan ja Panathinaikosin välinen harjoitusottelu. Osa tuotosta meni lasten hyväntekeväisyyteen, joka oli Alvértiksen oma tahto. Viimeisessä pelissään hän heitti kolme pistettä loppuunmyydyn Ateenan Olympiahallin yleisön edessä. Pelin aikana hänen pelinumeronsa ”jäädytettiin” hallin kattoon.
Pelaajaura > Maajoukkue

Alvértis pelasi ensimmäisen pelinsä Kreikan koripallomaajoukkueessa vuonna 1993 Saksaa vastaan. Ensimmäistä kertaa hän oli mukana arvokisoissa vuoden 1995 EM-kilpailuissa. Alvértis teki kisoissa 4,9 pistettä ottelua kohden. Hän oli mukana myös vuosien 1997, 1999, 2001 ja 2003 EM-kilpailuissa. MM-kilpailuissa Alvértis oli mukana vuonna 1998. Olympialaisissa Alvértis esiintyi vuosina 1996 ja 2004. Molemmilla kerroilla Kreikka sijoittui viidenneksi.
Viimeisen pelinsä hän pelasi Ateenan kotikisoissa 2004, jolloin vastassa oli Puerto Rico. Ateenan kisoissa Alvértis ei enää ollut joukkueen tärkeimpiä pelaajia ja hän joutui pelaamaan ottelut polvivamman kiusaamina. Kisojen jälkeen Alvértis leikkauttikin polvensa.
Pelaajauran jälkeen > Valmentajaura

Peliuransa jälkeen Alvértis jäi työskentelemään Panathinaikosin taustahenkilöihin. Kaudesta 2010–2011 lähtien hän toimi joukkueen apujoukkueenjohtajana. Maaliskuussa 2014 Panathinaikos antoi potkut päävalmentaja Argiris Pedoulakisille, jolloin Alvértis siirtyi joukkueen uudeksi päävalmentajaksi.
Pelityyli ja pelaajakuva

Alvértis tunnettiin vaatimattomana pelaajana, joka ei antanut mielellään haastatteluja. Hän ei halunnut yleensä myöskään antaa lausuntoja omasta pelistään, vaan puhui mieluummin joukkueen saavutuksista. Panathinaikosissa Alvértis pelasi monella pelipaikalla. Joukkueen valmentaja Željko Obradović on sanonut Alvértiksen olleen paras heittäjä Euroopassa. Hän myös kehui Alvértiksen kykyä nostattaa joukkuehenkeä.
Yksityiselämä

Alvértis on naimisissa entisen vesipalloilijan Antan kanssa. He kävivät myös samaa lukiota. Parilla on poika Carolos. Vapaa-ajallaan Alvértis kalastaa, metsästää ja lukee kirjoja.
Saavutukset > Mestaruudet

Kreikan mestaruus: 1998, 1999, 2000, 2001, 2003, 2004, 2005, 2006, 2007, 2008, 2009
Kreikan Cup: 1993, 1996, 2003, 2005, 2006, 2007, 2008, 2009
FIBA Euroliiga: 1996, 2000
Euroliiga: 2002, 2007, 2009
Intercontinental Cup: 1996
Saavutukset > Henkilökohtaiset saavutukset

Acropolis Tournamentin MVP: 2000
Kreikan liigan All-Star ottelun MVP: 2001
Kreikan Cupin finaalin MVP: 2003
Kreikan liigan All-Star ottelu: 1994 (II), 1996 (I), 1996 (II), 1997, 1998, 2001–2007
All-Star turnauksen kolmen pisteen heittokisan voitto: 1996 I, 1996 II, 1997
Tilastot > Euroliiga

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1993–1994 | Panathinaikos | Euroliiga | 21 | 42,0 % | 44,6 % | 63,6 % | – | – | 2,6 | 0,5 | – | 0,4 | 0,0 | 8,0 | 169 |
| 1994–1995 | Panathinaikos | Euroliiga | 21 | 47,5 % | 35,4 % | 77,6 % | – | – | 2,9 | 1,0 | – | 0,9 | 0,0 | 12,0 | 253 |
| 1995–1996 | Panathinaikos | Euroliiga | 21 | 48,2 % | 40,0 % | 77,3 % | – | – | 3,3 | 1,3 | – | 0,8 | 0,0 | 10,8 | 227 |
| 1996–1997 | Panathinaikos | Euroliiga | 20 | 48,9 % | 39,1 % | 88,4 % | – | – | 3,3 | 0,6 | – | 0,8 | 0,0 | 12,7 | 253 |
| 1998–1999 | Panathinaikos | Euroliiga | 17 | 51,3 % | 41,0 % | 75,0 % | – | – | 3,2 | 1,4 | – | 0,9 | 0,0 | 11,5 | 196 |
| 1999–2000 | Panathinaikos | Euroliiga | 10 | 66,7 % | 43,8 % | 90,0 % | – | – | 1,8 | 0,7 | – | 0,4 | 0,1 | 7,9 | 79 |
| 2000–2001 | Panathinaikos | Euroliiga | 24 | 48,1 % | 41,5 % | 80,0 % | – | – | 3,4 | 1,2 | – | 1,0 | 0,1 | 13,4 | 321 |
| 2001–2002 | Panathinaikos | Euroliiga | 22 | 53,8 % | 37,3 % | 81,0 % | 0,5 | 2,5 | 3,0 | 0,7 | 0,9 | 0,9 | 0,2 | 10,2 | 225 |
| 2002–2003 | Panathinaikos | Euroliiga | 17 | 48,4 % | 43,6 % | 83,3 % | 0,3 | 1,3 | 1,6 | 0,4 | 0,9 | 0,8 | 0,0 | 9,9 | 169 |
| 2003–2004 | Panathinaikos | Euroliiga | 16 | 52,2 % | 42,9 % | 82,6 % | 0,7 | 1,3 | 1,9 | 1,1 | 1,2 | 0,3 | 0,1 | 11,2 | 179 |
| 2004–2005 | Panathinaikos | Euroliiga | 20 | 42,9 % | 47,8 % | 75,6 % | 0,4 | 1,0 | 1,4 | 0,7 | 0,8 | 0,7 | 0,2 | 8,4 | 169 |
| 2005–2006 | Panathinaikos | Euroliiga | 16 | 50,0 % | 50,0 % | 86,4 % | 0,3 | 0,9 | 1,3 | 0,3 | 0,3 | 0,8 | 0,1 | 8,0 | 128 |
| 2006–2007 | Panathinaikos | Euroliiga | 11 | 37,5 % | 30,4 % | 81,8 % | 0,1 | 0,4 | 0,5 | 0,5 | 0,5 | 0,1 | 0,0 | 3,3 | 36 |
| 2007–2008 | Panathinaikos | Euroliiga | 12 | 37,3 % | 25,9 % | 60,0 % | 0,2 | 0,6 | 0,8 | 0,3 | 0,3 | 0,3 | 0,1 | 3,0 | 36 |
| 2008–2009 | Panathinaikos | Euroliiga | 1 | 0,0 % | 0,0 % | 0,0 % | 0,0 | 0,0 | 0,0 | 0,0 | 0,0 | 0,0 | 0,0 | 0,0 | 0 |
| 15 kautta | Yhteensä | Euroliiga | 249 |  |  |  |  |  |  |  |  |  |  | 9,8 | 2440 |
O = ottelut, 2p% = kahden pisteen onnistumisprosentti, 3p% = kolmen pisteen onnistumisprosentti, 1p% = yhden pisteen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Panathinaikosin pelaajaprofiili[vanhentunut linkki] (englanniksi)
Euroliigan pelaajaprofiili (englanniksi)
Alvértis lämmittelemässä.
Arnaldo da Silva

| Mitalit> Maa:    Brasilia.Miesten yleisurheilu. Olympialaiset  | Mitalit> Maa:    Brasilia.Miesten yleisurheilu. Olympialaiset  | Mitalit> Maa:    Brasilia.Miesten yleisurheilu. Olympialaiset  | Maa:    Brasilia> Miesten yleisurheilu. |
| --- | --- | --- | --- |
|  Pronssia | Atlanta 1996 | 4 x 100 metrin juoksu |  |
Arnaldo da Silva (s. 26. maaliskuuta 1964) on entinen brasilialainen yleisurheilija, joka kilpaili lähinnä 100 metrin juoksussa.
Da Silvan paras saavutus on pronssimitali Atlantan kesäolympialaisissa 1996 4 x 100 metrin juoksussa, yhdessä Robson da Silvan, Edson Ribeiron ja André da Silvan kanssa.
Arnaud Bovolenta

| Mitalit | Mitalit | Mitalit |  |
| --- | --- | --- | --- |
|  Arnaud Bovolenta. |  Arnaud Bovolenta. |  Arnaud Bovolenta. |  |
Maa:  Ranska
Miesten freestylehiihto
|  Olympialaiset  |  Olympialaiset  |  Olympialaiset  |  |
|  Hopeaa | Sotši 2014 | hypyt |  |
Arnaud Bovolenta (s. 6. syyskuuta 1988) on ranskalainen freestylehiihtäjä. 
Hän sai skicrossin hopeamitalin Sotšin olympialaisissa 2014. Kreischbergin MM-kilpailuissa 2015 hän oli kymmenes.
Bovolenta on voittanut yhden Euroopan cupin osakilpailun Val Thorensissa vuonna 2010, sijoittunut toiseksi Sudelfeldissa 2009, Jerzensissä  ja Zweisimmenissä 2010 sekä Alpe d'Huezissa 2013 ja kolmanneksi Le Sauzessa 2010. Hän voitti skicrossin Euroopan cupin kaudella 2009–2010. Maailmancupissa hän on ollut parhaimmillaan viides Val Thorensissa tammikuussa 2015.
Arseenipohjainen elämä

Arseenipohjainen elämä viittaa mikro-organismeihin, jotka mahdollisesti käyttävät arseenia solujen ja DNA:n rakenteissa, kun fosforia ei ole käytettävissä niiden elinympäristössä. Vuonna 2010 NASAn rahoittamat tutkijat kertoivat löytäneensä tällaisia organismeja eteläisessä Kaliforniassa sijaitsevasta Mono Laken suolajärvestä.  Laboratoriokokeissa tutkijat havaitsivat kyseisen GFAJ-1-bakteerin selviytyvän ja lisääntyvän arseeniliuoksessa, joka sisälsi erittäin vähän tai ei ollenkaan fosforia.
Useat tutkijat ovat epäilleet löytöä. Myöhemmissä laboratoriotutkimuksissa tulosta ei pystytty toistamaan. Useissa tutkimuksissa osoitettiin, että arseenipohjaisiksi väitetyt bakteerit eivät pystyneetkään korvaamaan fosforia arseenilla solukalvojensa molekyyleissä ja DNA:ssansa.
Argentera

| Argentera |
| --- | --- |

 vaakuna
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  77,7 km²
Väkiluku:  78
Postinumero:  12010
Infobox OKVirheellinen NIMI-arvo: 
Argentera on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 78 vuonna 2017.
Győri ETO FC

Győri ETO FC on vuonna 1904 perustettu unkarilainen jalkapalloseura. Seuran kotipaikka on maan luoteisosassa sijaitseva Győr. Győri ETO FC pelaa Unkarin pääsarjatasolla, OTP Bank Ligassa.
Győri ETO on voittanut Unkarin mestaruuden kolmesti ja cupin neljästi. Euroopan cupissa seura eteni välieriin kaudella 1964–1965.
Entiset nimet

1994–: Győri ETO FC
1992–1993: Rába ETO FC Győr
1985–1991: Győri ETO FC
1965–1984: Rába ETO Győr
1957–1964: Győri Vasas ETO
1957: Magyar Wilhelm Pieck Vagon- és Gépgyár ETO Győr
1954–1956: Wilhelm Pieck Vasas ETO SK Győr
1953: Vasas SE Győr
1952: Győri Vasas
1950–1951: Győri Vasas SC ETO
1904–1949: Győri Vagongyár ETO
Saavutukset

Unkarin mestaruus (3): 1963, 1982, 1983
Unkarin Cup (4): 1965, 1966, 1967, 1979
Aiheesta muualla

Seuran viralliset sivut
Asgård

Skandinaavisen mytologian yhdeksän maailmaa.
Asgård (muinaisnorjaksi Ásgarðr, engl. Asgard) on skandinaavisen mytologian toisen jumalsuvun, aasojen (Æsir), asuinpaikka. Asgård jakaantuu 12 tai useampaan piiriin, muun muassa Odinin ja taistelussa kuolleiden soturien asuinsijaan Valhallaan sekä Thorin valtakuntaan Thrudheimiin. Snorri Sturlusonin mukaan maailma on jakautunut yhdeksään maailmaan, joista Asgård sijaitsee ylimpänä. Maailmoja yhdistää elämänpuu Yggdrasil.
Asgårdin muurit rakensi jättiläinen, jolle luvattiin palkinnoksi Freija-jumalattaren käsi, aurinko ja kuu, jos tämä vain suoriutuu työstä kuudessa kuukaudessa. Yksi aasoista, Loki, muutti itsensä tammaksi houkutellakseen jättiläisen työhevosen, Svadilfarin, pois työmaalta. Tämän johdosta työ ei valmistunut ajoissa ja jumalat välttyivät maksulta.
Asgård on yhteydessä Midgårdiin, ihmisten valtakuntaan, Bifrostin eli sateenkaarisillan välityksellä. Siltaa vartioi Heimdall. Asgårdin keskus on niitty Idavoll, jossa aasat tapaavat keskustellakseen tärkeistä asioista (miespuoliset jumalat Gladsheimin salissa ja jumalattaret Vingolfin salissa). Asgårdissa sijaitsee myös Odinin Valhalla, jonne taistelussa kuolleet soturit päätyvät, sekä Urdin lähde, josta Yggdrasilin yksi juurista ottaa ravintoa.
Gylfaginning-tarinassa ("Gylfin harhanäky") ruotsalainen kuningas Gylfi matkustaa Asgårdiin, missä hän tapaa kolme valtaistuimella istuvaa aasaa, jotka kertovat vieraalleen myyttejä jumalmaailmasta.
Ash Shaikh Outhmanin piirikunta

| Ash Shaikh Outhmanin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Aden
Väkiluku (2003):  105 248
Ash Shaikh Outhmanin piirikunta sijaitsee Adenin maakunnassa Jemenissä. Vuonna 2003 sen asukasluku oli 105 248.
Antelias

Beirutista pohjoiseen johtava valtatie kulkee Anteliaan halki. Oikealla Pyhän Gregorios Valontuojan katedraali.
Antelias on kaupunki Libanonissa Beirutin pohjoispuolella. Sen nimi on kreikankielinen ja tarkoittaa ”aurinkoa kohti” (Ante Helios).
Anteliaan lähellä sijaitsee Ksar Akilin arkeologinen alue, josta löydettiin 1930- ja 1940-luvulla osia kahdesta vanhasta nykyihmisen luurangosta. Niiden ikää on vaikea määrittää, mutta viimeaikaisissa tutkimuksissa on päädytty noin 40 000–46 000 vuoden ikähaarukkaan, eli ne voivat olla vanhempia kuin vanhimmat Euroopasta löydetyt nykyihmisen jäänteet.
Antelias on Armenian apostolisen kirkon Kilikian katolikosaatin sekä maroniittien arkkieparkian pääpaikka.
Aiheesta muualla

Antelias - Naqqach (Arkistoitu – Internet Archive) Localiban
Antefiksi

Gorgonkasvoinen antefiksi Eretriasta.
Antefiksejä uusklassista arkkitehtuuria edustavassa Getty Villassa.
Antefiksi (lat. antefix < antefigere, ’kiinnittää eteen’) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa kattotiilien kuperien saumatiilien päädyssä, toisin sanoen määrävälein katon reunoilla aina saumatiilien kohdalla, oleva koriste. Antefiksit muistuttivat monella tapaa akroterion-koristeita. Niihin oli kaiverrettu erilaisia kuvia, kuten gorgonkasvoja tai palmetteja.
Aiheesta muualla

Kuvia tai muita tiedostoja aiheesta antefiksi Wikimedia Commonsissa
Haukijärvi (Kangasala, Pohja)

| Haukijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°27′18″N, 24°38′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Tervasniemenlahteen 
Järvinumero:  35.721.1.019
Mittaustietoja
Pinnankorkeus:  138,2 m  
Rantaviiva:  0,946 km  
Pinta-ala:  3,638 ha  
Saaria:  ei saaria 
 fiHaukijärvi 
Haukijärvi  on Pirkanmaalla Kangasalla Sahalahden Pohjan lähellä ja Laipanmaan metsäalueella sijaitseva järvi.
Maantietoa

Järven pinta-ala on 3,6 hehtaaria ja se on 350 metriä pitkä ja 200 metriä leveä. Se sijaitsee Elmonjärveltä yli kilometrin päässä itään ojitetulla suolla. Järvellä ei ole kartan mukaan saaria ja sen rantaviivan pituus on 950 metriä. Sen rannat ovat soistunutta metsämaata, joka on harvasti ojitettu. Järven itäpuolella kulkee metsäautotie, joka alkaa Pohjassa. Pohjoisrannassa sijaitsee vapaa-ajan asunto.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 138,2 metriä mpy. Järven on johdettu ojitetulta suolta kahdeksan suo-ojaa. Niiden kautta järven vesi myös laskee itään, kiertää Levonmäen Vuortensuolle, josta se virtaa pohjoiseen Tervaniemenlahteen.
Gådeånin vesistö

Ruotsin päävesistöalueet
Gådeånin vesistö (ruots. Gådeåns avrinningsområde, vesistöaluetunnus 39) muodostuu Pohjanlahden Selkämereen laskevan Gådeånin ja sen sivujokien yhteisestä valuma-alueesta, jonka kokonaispinta-ala on 293 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Gådeån, joka laskee Itämereen yli 0,1 kuutiokilometriä vettä vuodessa.
Vesistön valuma-alue

Gådeånin vesistö sijaitsee kahden suuren vesistön Ångermanjoen vesistön (tunnus 38) ja Indalinjoen vesistön (tunnus 40) välissä. Sen länsipuolen vedenjakaja on yhteinen Indalinjoen vesistön kanssa, mutta muualla jakajan takana sijaitsee mereen laskevia purojen ja ojien pieniä valuma-alueita. Niiden yhteispinta-ala on moninkertainen Gådeånin vesistöön verrattuna.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (46,2 %), turve (7,1 %), kalliomaa (24,4 %), hiekka ja sora (7,6 %), multamaa (3,7 %) ja savimaa (4,7 %). Alueen maankäyttöä esittävät maiden käyttöluokitukset, joiden mukaan alueella on metsämaita (82 %), soita ja kosteikkoja (2,2 %), viljelymaita (5,0 %), taajamia ja pinnoitettuja alueita (0,6 %) sekä joutomaita (4,0 %). Näiden lisäksi on 6,3 % vesistöjä.
Vesistön valuma-alue > Virtaamia

SMHI on julkaissut tilastossaan Gådeånin virtaamien päivittäiset keskivirtaamat vuosilta 981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 4,09 kuutiometriä sekunnissa (m³/s), keskiylivirtaama (MHQ) on 21,1 m³/s ja keskialivirtaama (MNQ) on 0,56 m³/s . Toisen lähteen mukaan joen keskivirtaama on 3,7 m³/s ja keskiylivirtaama (MHQ) on 23 m³/s . Suurin kuukausittainen keskivirtaama 26,8 m³/s on mitattu toukokuussa 1986 ja pienin 0,2 m³/s lokakuussa 1989. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Käännös suomeksi
Arorintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Arorintama oli Puna-armeijan toisen maailmansodan rintama, joka luotiin vuonna  1943 Reservirintamasta. Huhtikuussa Reservirintama muutettiin aron sotilaspiiriksi ja 9. heinäkuuta Arorintamaksi.
Kurskin taistelussa kenraalieversti Ivan Konevin johtama Arorintama heitettiin taisteluun 19. heinäkuuta hyökkäysoperaatiossa Belgorod–Harkova-linjalla. Arorintama löi useita saksalaisten 9. armeijan joukko-osastoja, vapautti Belgorodin ja Harkovan ja saavutti pian Dneprjoen.
20. lokakuuta 1943 Arorintama uudelleennimettiin 2. Ukrainan rintamaksi.
BBC News at Nine

| BBC News at Nine |
| --- | --- |
Tyyli:  uutisohjelma
Kestoaika:  60 min
Alkuperämaa:   Yhdistynyt kuningaskunta
Verkko:   BBC
Esitetty:  18. maaliskuuta 2013 –
BBC News at Nine on televisioyhtiö BBC:n esittämä brittiläinen uutisohjelma.
BBC Kids

| BBC Kids |
| --- | --- |
Lähetykset alkoivat:  5. marraskuuta 2001
Omistaja:  Knowledge West Communications (80%) BBC Worldwide (20%)
Kuvaformaatti:  480i (SDTV)
Tunnuslause:  What's so funny?
Maa:  Kanada
Näkyvyysalue:  Valtakunnallinen
Pääkonttori:  Burnaby, British Columbia, Kanada
Rinnakkaiskanava(t):  Knowledge Network
Kotisivu:  http://www.bbckids.ca
Saatavuus
Satelliitti
Bell TV:  Kanava 558
Freeview HD  Kanava 59 (HD)  Kanava 129:  
Kaapeliverkko
Saatavana monissa Kanadan kaapelijärjestelmissä:  
Internet
Bell Aliant Fibe TV:  Kanava 255
Bell MTS:  Kanava 252
Optik TV:  Kanava 631
SaskTel:  Kanava 94
VMedia:  Kanava 67
Infobox OKNimi-testi OK: 
BBC Kids olli kanadalainen englanninkielinen kaapelin ja satelliitin välityksellä näkyvä lapsille suunnattu televisiokanava, jonka omistavat Knowledge West Communications ja BBC.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:BBC Kids
Arnan kirkko

| Arnan kirkko Arna kyrkje |
| --- | --- |
 Kirkko vuonna 2007.
Sijainti:  Bergen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1865
Materiaali:  kivi
Istumapaikkoja:  240
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Arnan kirkko (norj. Arna kyrkje) on Bergenissä Norjassa sijaitseva kivinen pitkäkirkko vuodelta 1865.
Aiheesta muualla

Kuvia tai muita tiedostoja aiheesta Arnan kirkko Wikimedia Commonsissa
BBC Light Programme

BBC Light Programme oli brittiläinen valtakunnallinen radiokanava, joka oli toiminnassa 29. kesäkuuta 1945–30. syyskuuta 1967, jolloin sen tilalle tuli BBC Radio 2 osana laajempaa BBC:n kanavauudistusta. Kanavan ohjelmisto koostui pääasiassa musiikista ja komedioista.
Kanavalla saivat ensiesityksensä vielä nykyisinkin BBC Radio4:llä kuultavat kuunnelmasarja The Archers ja naisille suunnattu Woman's Hour.
Argelès-Gazost

| Argelès-Gazost |
| --- | --- |

 vaakuna
 Argelès-Gazost
 Koordinaatit: 43°00′13″N, 0°05′51″E 
Valtio:  Ranska
Alue:  Occitanie
Departementti:  Hautes-Pyrénées
Arrondissementti:  Argelès-Gazost
Pinta-ala:  
 – Kokonaispinta-ala:  3,1 km²
Väkiluku (2016):  2 940 
 – Väestötiheys:  963 as./km²
Kunnan numero:  65025
 
 Kunnan kotisivut 
Infobox OKVirheellinen NIMI-arvo: 
Argelès-Gazost on kunta Lounais-Ranskassa Hautes-Pyrénées'n departementissa Occitanien alueella. Se sijaitsee noin 13 kilometriä Lourdesin kaupungista lounaaseen. Argelès-Gazost on aliprefektuuri sekä Lavedanin pääkaupunki.
Argelès-Gazost on perinteinen kylpyläkaupunki, ja matkailu on sen tärkeimpiä elinkeinoja.
Tunnettuja kuntalaisia

Clément Dupont (1899-1993), rugby union pelaaja
René Billères (1910-2004), opetusministeri 1956-1958
Aiheesta muualla

Kuvia tai muita tiedostoja aiheesta Argelès-Gazost Wikimedia Commonsissa